ຂ່າວສານ
ກອງປະຊຸມ G20: ບັນດາການນຳປະເຊີນຫນ້າກັບການປຶກສາຫາລືທີ່ຫຍຸ້ງຍາກກ່ຽວກັບອາກາດ
ວັນທີ 31 ຕຸລາ ແມ່ນມື້ທີ 2 ຂອງກອງປະຊຸມ, ການນຳກຸ່ມບັນດາພື້ນຖານເສດຖະກິດພັດທະນາ ແລະ ຫາກໍ່ພົ້ນເດັ່ນຂຶ້ນ (G20) ເຂົ້າຮ່ວມກອງປະຊຸມສຸດຍອດ ຊື່ງດຳເນີນ ຢູ່ ໂຣມ ປະເທດ ອີຕາລີ ຕ້ອງປະເຊີນຫນ້າກັບຫນ້າທີ່ອັນຫຍຸ້ງຍາກ ນັ້ນແມ່ນ ຜ່ານຜ່າຄວາມບໍ່ລົງລອຍກັນກ່ຽວກັບການຍົກອອກຄຳໝັ້ນສັນຍາກ່ຽວກັບວິທີການຮັບມືກັບສະພາບຫນ່ວຍໂລກອຸ່ນຂຶ້ນຕໍ່ຫນ້າກອງປະຊຸມຄັ້ງທີ 26 ບັນດາຝ່າຍເຂົ້າຮ່ວມສົນທິສັນຍາ ຂອງ ສປຊ ກ່ຽວກັບການປ່ຽນແປງຂອງດິນຟ້າອາກາດ (COP26), ຊື່ງຄາດວ່າ ດຳເນີນແຕ່ວັນທີ 31 ຕຸລາ ຫາວັນທີ 12 ພະຈິກ.
ປະທານາທິບໍດີ ຝລັ່ງ Emmanuel Macron ຖືວ່າ: ກອງປະຊຸມສຸດຍອດ G20 ຢູ່ ໂຣມ ຕ້ອງມານະພະຍາຍາມຈົນສຸດຄວາມສາມາດເພື່ອຮັບປະກັນຜົນສຳເລັດຂອງ Glasgow.
ກ່ອນຫນ້ານັ້ນ, ທ່ານ Mario Draghi ນາຍົກລັດຖະມົນຕີ ອີຕາລີ ປະເທດພວມຮັກສາປະທານໝູນວຽນ G20, ເປັນເຈົ້າພາບຈັດກອງປະຊຸມ ໄດ້ເລັ່ງທວງບັນດາການນຳ G20 ຕ້ອງມີການກະທຳຕ້ານການປ່ຽນແປງຂອງດິນຟ້າອາກາດ.
(ແຫຼ່ງຄັດຈາກ VOV)